આંધ્રપ્રદેશનું વિભાજન થયું તે વખતે કેટલાક વચનો કેન્દ્ર સરકાર તરફથી આંધ્રને મળ્યાં હતાં. હૈદરાબાદ સંયુક્ત પાટનગર રાખવાની હતી, પણ આખરે અલગ રાજધાનીનું નગર અમરાવતી ખડું કરવાનું નક્કી થયું છે. અમરાવતીના વિકાસ માટે વિશેષ સહાય અપાશે તેવું વિભાજન વખતે નક્કી થયું હતું. આ ઉપરાંત ટેક્સમાં 16000 કરોડની ખોટ જાય તે ભરપાઇ કરી આપવી, પોલાવરમ જેવી વિશાળ સિંચાઇ યોજનાને રાષ્ટ્રીય યોજના ગણીને ઝડપથી પૂરી કરવી, વિશાખાપટ્ટનમમાં રેલવેનું અલગ ડિવિઝન ખડું કરવું વગેરે પાંચેક મુખ્ય માગણીઓ હતી.